Apabila lihat semula apa yang berlaku,
saya rasa saya susah nak percaya ada sifat jahat dalam diri seseorang…
sehingga saya jumpa dia…
dan saya nampak sendiri kejahatan itu.
SETIAP TAHUN, ADA LEBIH DARIPADA TIGA JUTA KEJADIAN MENGHENDAP
DI AMERIKA SYARIKAT
80% WANITA YANG DIHENDAP OLEH BEKAS PASANGAN
TURUT MENGALAMI KEGANASAN RUMAH TANGGA
Menyakiti wanita?
Saya takkan buat perkara begitu.
Saya takkan tergamak memukul atau mendera mereka.
Anda faham maksud saya? Saya bukan begitu.
INI KISAH MENGHENDAP KES #14CT-CR00624-01
TURUT DIKENALI SEBAGAI MORRISON, T
Saya tak suka ditipu. Saya tak suka diambil kesempatan.
Apabila saya rasa orang ambil kesempatan terhadap saya,
anda akan nampak sisi lain saya yang buruk.
SEBUAH SIRI NETFLIX
Saya lebih rela dianggap pembunuh daripada penghendap.
Saya nak dia rasa tekanan kerana diperhatikan.
Sesiapa saja boleh jadi penghendap.
Semuanya mengarut saja.
Saya dah tak segila itu.
DI AMBANG MAUT
BANDAR JEFFERSON, MISSOURI
PENJARA BANDAR JEFFERSON
Nama saya Terry Dwayne Morrison.
Saya dipenjarakan kerana penghendapan teruk.
Saya dipenjarakan empat tahun.
Saya membesar di Dallas, Texas.
Saya agak memberontak ketika kecil. Saya tak…
Saya tak ke sekolah, seperti yang sepatutnya.
Saya rasa saya kekurangan sebab mak saya bekerja.
Ayah saya pemandu trak, jadi saya tiada sokongan sesiapa.
Seseorang untuk beri saya sokongan.
HARTA PERSENDIRIAN
Saya nampak ayah dera mak beberapa kali.
Saya ada tiga adik-beradik lain,
apabila ayah saya nak dera mak saya, kami akan masuk campur.
Kami akan terima pukulan itu bagi pihak mak kami,
sebab dia tak sepatutnya dipukul.
Akhirnya saya lari dari rumah
dan dari usia 11 hingga 17 tahun, saya sertai kumpulan gengster.
2013 MAC
PADA USIA 50 TAHUN, MORRISON MULA SERTAI LAMAN WEB JANJI TEMU
DAN BERTEMU 'SADIE', SEORANG JURURAWAT BERUSIA 54 TAHUN
Saya bertemu Sadie, bekas kekasih saya di laman web janji temu.
Kami sebaya.
Dia seorang wanita yang berdikari. Dia…
Dia tak banyak kerenah.
Dia lebih suka duduk di rumah. Itu yang buat saya tertarik kepada dia.
Janji temu pertama kami, dia telefon tempat kerja saya.
Saya bekerja di restoran dan dia nak datang ke restoran itu.
Jadi, saya ajak dia makan tengah hari bersama.
Saya seronok bersama dia.
Dia seorang wanita yang baik.
Kami luangkan banyak masa bersama, menunggang basikal,
menonton filem dan buat aktiviti lain yang saya suka.
Nama saya Sadie, saya mangsa menghendap yang terselamat.
Saya bertemu Terry mungkin sekitar Mei atau Jun 2013.
Beberapa rakan sekerja saya sangat suka melayari laman web janji temu,
jadi mereka pujuk saya untuk turut menyertainya dan saya setuju.
Saya pernah keluar dengan beberapa orang sebelum bertemu Terry.
Tanggapan pertama saya terhadap dia, dia nampak sangat pemalu dan baik.
Kami dapat berkomunikasi dengan baik.
Kami bertukar nombor telefon dan mula bermesej.
Tapi waktu itu saya rasa, dia bukan jenis lelaki yang saya suka.
Kemudian,
ketika saya hampir kehilangan kerja,
saya perlukan seseorang untuk berbual, jadi semuanya bermula dari situ.
Saya mesej dia setiap pagi selama beberapa bulan.
"Berseronoklah di tempat kerja," dan sebagainya.
Dia juga mesej saya begitu.
Kami terus berjumpa selama tiga bulan.
Dia selalu tanya bila saya nak pindah sebab kami sentiasa bersama.
Saya sentiasa tukar topik sebab macam saya cakap,
saya bukannya mencari hubungan…
yang serius.
2013 JUN
APABILA SITUASI MORRISON BERUBAH, DIA BERPINDAH KE APARTMEN SADIE
Dia dihalau dari rumahnya dan saya kasihankan dia.
Jadi, saya ajak dia tinggal bersama.
Tapi saya beritahu dia sebaik saja dia berpindah masuk,
sebaik saja saya tamat belajar dalam masa setahun,
saya nak berpindah dan dia tak boleh ikut saya.
Pada mulanya, semuanya okey. Kami hidup seperti biasa.
Masak makan malam, kerja dan tonton TV.
Kemudian, sedikit demi sedikit saya mula nampak dia berubah.
Dia mula mengawal saya.
Kalau saya duduk di dapur sambil menggunakan komputer
dan dia duduk di ruang tamu menonton TV,
dia nak saya duduk dengan dia sepanjang masa.
Saya akan kata, "Saya tak faham kenapa saya tak boleh buat apa saya nak buat,
tapi awak boleh buat apa awak nak."
Ketika itulah saya mula terfikir, "Saya rasa saya dah buat silap."
Hubungan kami jadi teruk mungkin sebulan selepas saya berpindah.
Ada beberapa kali lelaki berbeza singgah ke rumah dia
bawa balik filem, dia suruh saya masakkan makanan
yang ada di dalam peti ais, makanan itu bukan saya yang beli.
Jadi saya rasa,
"Dari mana awak dapat makanan itu?"
Dia tak beri saya jawapan.
Saya ada perasaan terhadap wanita itu.
Saya cuma nak tahu dia curang atau tak.
Tapi dia tak beri saya jawapan.
Saya cuba fikirkan cara untuk hapuskan dia
dan saya beritahu dia yang dia kena cari tempat tinggal lain
sebab saya rasa kami tak serasi.
Sebaik saja saya beritahu dia,
ketika itulah keadaan mula jadi ganas.
Pada satu malam, kami menonton TV dan duduk di sofa
dan kami berbual.
Terry banyak bercakap tentang mengubah hidupnya dan buat perkara berbeza,
dan saya kata, "Terry, kalau awak nak ubah hidup awak
dan bina hidup yang lebih baik, awak kena ubah mentaliti,
kerana awak takkan maju dalam hidup.
Dia terus senyap dan dia tak cakap sepatah apa pun.
Kemudian dia masuk tidur dan saya…
Saya terus menonton TV mungkin kira-kira 30 minit lagi,
kemudian saya masuk tidur.
Saya baru nak tidur,
kemudian tanpa saya sedar dia angkat kaki dia
dan tendang punggung saya sehingga saya jatuh katil.
Saya jalan terlompat-lompat dan saya separuh sedar,
dan ketika itu saya ingat,
"Mungkin dia buat regangan dan tak sengaja buat begitu."
Sebab saya mengantuk dan dalam keadaan separuh sedar,
Kemudian saya naik semula ke katil dan tahu-tahu saja,
dia berada di atas saya sambil cekik leher saya.
Saya seperti patung kain raksasa, melayang di atas katil.
Saya sangka…
itu saja.
Dalam fikiran saya, ada suara berkata,
"Jangan lawan. Ikut saja. Ia akan berakhir tak lama lagi."
Selepas itu dia berhenti, dia bangun
dan keluar dari bilik tidur.
Selepas itu, saya bangun dan pergi ke tandas.
Ketika itulah saya sedar mata putih saya berdarah.
Darah keluar semasa saya berak selama tiga hari berturut-turut.
Saya betul-betul fikir saya hampir mati.
Kami pulang ke rumah pada malam Jumaat
selepas jaga cucunya.
Saya kena pergi kerja esok paginya.
Jadi esoknya, dia bangun. Mata dia lebam.
Dia kata saya pukul dia dan saya menafikannya.
Sebab sewaktu kami mula bercinta,
saya suruh dia hubungi polis kalau saya pukul dia.
Apabila dia kata begitu, saya balas, "Tak, saya tak tumbuk awak."
Dia keluar rumah malam itu atau dia tumbuk direnya sendiri.
Saya betul-betul tak tahu.
Tak pelik kalau dia buat begitu.
2013 JUN
2013 DISEMBER
SELEPAS ITU, SADIE KELUAR DARI APARTMEN ITU DAN TINGGAL BERSAMA ANAKNYA
Semasa saya keluar, saya cuma ambil pakaian yang cukup
dan saya tinggalkan banyak barang di apartmen saya.
Pada suatu malam, dia hantar banyak mesej
untuk beritahu yang dia dah buang semua pakaian saya,
musnahkan semua gambar saya, barang-barang peribadi saya,
potong kasut saya.
Semuanya dah dibuang di tong sampah di apartmen.
Semua barang awak dibuang dalam beg putih
Barang awak di luar semua pakaian dan gambar awak lebih baik ambil
Pada masa itu, Terry hantar 50 mesej sehari, semua mesej,
tiada yang baik.
Saya buang barang awak saya tak peduli
Saya letak peluntur pada barang awak Sya buang gambar
Dia tinggalkan nota di rumah sepupu saya.
Dia akan datang ke rumah anak saya dan letak surat di dalam peti surat
mengatakan dia sayang saya.
"Tak sangka awak buat begini."
Ketika itulah saya mula terfikir, "Ini perbuatan menghendap."
Saya takut.
Kalau ada kereta mengekori saya terlalu lama…
saya akan terus fikirkan jalan paling cepat untuk ke balai polis.
Saya sentiasa dalam keadaan kena lawan atau lari.
Menakutkan. Sangat menakutkan.
MISSOURI MENGALU-ALUKAN ANDA
Masa paling berbahaya bagi wanita untuk tinggalkan hubungan yang teruk
ialah apabila dia keluar dari rumah.
Dalam kes ini, apabila Sadie keluar…
ketika itulah nyawanya terancam.
Nama saya Angela Hirsch,
saya pengarah eksekutif
Perkhidmatan Krisis Penderaan dan Rogol Bandar Jefferson, Missouri.
Apabila mangsa mula menyedari
dia berada dalam hubungan yang tidak sihat,
mereka telah diasingkan
dan dikawal oleh pasangan mereka,
kemudian mereka ambil langkah untuk mengurangkan kawalan itu,
ketika itulah pelakunya rasa terancam.
Ketika Sadie mengawal hidupnya sendiri
dan buat keputusan yang dia buat untuk akhiri hubungan ini,
ia telah mencipta era…
seakan panik bagi Morrison.
ANGELA HIRSCH TELAH MENILAI PESANAN
MORRISON HANTAR KEPADA SADIE SELEPAS DIA KELUAR RUMAH
Apabila dia kata, "Saya tahu bila awak jaga cucu awak,"
dia boleh rampas situasi harian yang hanya sebahagian daripada hidupnya.
Pergi ke sekolah, luang masa dengan cucu,
melawat keluarga dia.
Morrison boleh mengubahnya supaya dia rasa tak selamat
tak kira di mana atau apa yang dia buat
atau apa yang dia buat untuk bantu dia.
Bila awak di sekolah, jaga cucu, di kedai
Saya rasa dia buat agar Sadie tahu,
"Awak boleh lari tapi tak boleh sembunyi."
"Saya yang kawal. Saya tahu apa yang berlaku. "
"Awak takkan terlepas daripada saya."
Bayangkan hidup kita terus-menerus begitu.
Itulah yang berlaku dengan mangsa menghendap.
Begitulah kehidupan mereka.
MAC 2014 SELEPAS TIGA BULAN
TINGGAL DENGAN ANAKNYA, SADIE BERSEMBUNYI
Dalam kes Sadie, dia dah buat segalanya yang termampu
untuk lari daripada orang ini
dan saya faham kenapa dia bersembunyi.
Ramai wanita tersakiti buat begini,
mereka perlu pergi ke tempat yang selamat,
di mana mereka tak ditemui,
sebab tak selamat untuk berada di tempat mereka.
Saya rasa bersembunyi mungkin pilihan terakhirnya untuk terus hidup.
Dengan rahmat Tuhan, wanita ini tak dibunuh.
Semasa saya bersembunyi,
Terry terus ganggu saya dan keluarga saya.
Dia cuba hantar aplikasi di mana dia boleh jejak lokasi saya.
Sama seperti mesej tapi macam ada penjejak GPS.
Saya matikan telefon. Apabila hidupkan semula,
ketika itulah semua ini mula masuk.
Dalam 50 mesej. Masuk tanpa henti.
Ia dari nombor telefonnya dan saya fikir, "Tak nak, padam."
Saya tak keluar rumah kecuali hanya untuk ke kelas
sebab saya takut berada di tempat awam.
Sukar untuk jelaskan perasaan takut.
Kalau saya boleh masuk dalam kotak dan kunci diri saya,
itu lebih baik.
Sampai tahap di mana saya tahu
keadaan ini akan berterusan sepanjang hidup saya
dan saya akan hidup ketakutan,
atau bergantung kepada saya atau dia.
Saya sedang bersedia untuk jadi saya atau dia.
13 MAC 2014
BULAN MAC 2014,
SADIE MENDAPAT PERINTAH SEKATAN DARI MAHKAMAH TERHADAP TERRY MORRISON
MORRISON DILARANG MENGUGUT,
MENDERA ATAU BERKOMUNIKASI DENGAN SADIE DENGAN APA CARA SEKALIPUN
Saya tahu dia akan jadi lebih marah,
sebab itu saya tunggu sampai saya boleh bersembunyi untuk mohon perintah sekatan.
Saya paling takutkan tindakan balas
dan saya rasa sebab itu ramai orang, terutamanya wanita
tak berani mohon perintah sekatan sebab itu hanya sehelai kertas.
Tiada apa yang boleh jauhkan mereka daripada kita.
Walaupun ada perintah sekatan,
mereka boleh bertindak sebelum polis sampai.
Lepas itu apa?
Saya tak dapat buat apa-apa untuk lindungi anak-anak dan diri saya.
Tak boleh buat apa-apa.
KETIKA HIDUP BERSEMBUNYI, SADIE MEMUTUSKAN UNTUK MENYAMBUNG PENGAJIAN KEJURURAWATAN
KOLEJ KOMUNITI TEKNIKAL OZARKS KAMPUS RICHWOOD VALLEY
TEKNOLOGI SAINS HAYAT
MAC 2014
LIMA HARI SELEPAS MENDAPAT PERINTAH PERLINDUNGAN,
SADIE MELAWAT KOLEJNYA UNTUK MEMAKLUMKAN MEREKA TENTANG MORRISON
Saya ingat ketika itu waktu pagi.
Saya baru selesai rondaan pagi
dan saya terima panggilan ada pelajar nak jumpa saya.
Apabila saya tiba di kaunter khidmat pelajar, ada Sadie.
Dia kata dia ada salinan perintah perlindungan penuh
terhadap seorang lelaki, jadi saya kata,
"Kami akan beritahu Jabatan Polis Ozark,
kerana ini agak serius. "
Saya Jerome Ransome.
Saya Penyelia Keselamatan di kampus Richwood Valley
di Nixa, Missouri.
SAINS HAYAT
Kami pergi ke bilik persidangan presiden,
dia duduk di meja ini, pegawai Ozark duduk di sini
dan saya duduk di depan meja di sini,
dan kami periksa kertas kerjanya dan bincangkan rancangan tindakan.
Sadie takut dengannya. Boleh nampak dia sangat takut.
Nampak sangat sedih.
Dia kata, "Dia akan ke sini. Saya tahu dia akan datang. "
Dia kata, "Dia tak takut."
Apabila kami keluar pintu, saya pandang dia dan saya kata,
"Saya rasa En. Morrison ada di sini. Saya rasa itu dia."
Saya kata, "Tunggu, biar saya periksa."
Ketika itulah saya ke kaunter khidmat pelajar, dia di situ.
Kami turun ke sini.
Pintu ini terbuka seperti sekarang
dan kami tolak dia ke pintu ini.
Saya tolak dia rapat ke pintu ini.
Kami kata, "Awak langgar perintah perlindungan penuh."
Pegawai itu beritahu dia ditahan.
En. Morrison kata "Saya tak tahu apa maksud awak."
Saya keluarkan dari poketnya perintah perlindungan penuh ke atas dia.
Saya kata, "Mungkin awak tak faham, ini bendanya."
Saya letak depan muka dia.
Jadi kami terus bawa En. Morrison ke kereta peronda
dan dia dibawa ke Penjara Daerah Christian
kerana melanggar perintah perlindungan penuh.
KOLEJ KOMUNITI TEKNIKAL OZARKS
Sadie ketakutan.
Dia sangat takut apabila nampak Morrison.
Saya gembira dia beritahu kami dan berani berkata,
"Ada orang yang saya risaukan."
Kalau Sadie tak failkan permohonan itu,
En. Morrison akan diminta pergi dan dia akan pergi saja.
Tapi kami berhak menahannya kerana Sadie buat permohonan itu.
MORRISON DITAHAN DI PENJARA DAERAH CHRISTIAN
KEMUDIAN DIBEBASKAN
MAC 2014
DUA MINGGU KEMUDIAN,
SEORANG PEGAWAI POLIS MENGESAN MORRISON MENDEKATI KAMPUS BUAT KALI KEDUA
KOLEJ KOMUNITI TEKNIKAL OZARKS KAMPUS RICHWOOD VALLEY
En. Morrison berhenti,
dia melompat keluar dari kereta dan dia menyerang kereta polis.
Pegawai polis keluar dari kereta, keluarkan senjata,
acukan kepada En. Morrison dan berikan arahan kepada dia.
Pegawai itu tahan En. Morrison.
Dia ditahan dan dibawa ke Penjara Daerah Christian
buat kali kedua dalam masa dua minggu.
PENAHANAN KALI KEDUA MORRISON DIBUAT KERANA DAKWAAN MENGHENDAP TERUK
BUKTI KUKUH MENENTANGNYA DIJUMPAI DALAM BUKU NOTA, DIJUMPAI DALAM KERETANYA
Saya Janette Bleau.
Saya pembantu pendakwa
dan dah 20 tahun saya buat kerja pendakwa.
Kami dapat buku nota pada 1 April dengan penahanan itu.
Perkara yang disebut dalam buku nota
meningkatkan kesedaran kita bahawa lelaki ini berbahaya.
Kandungan buku nota itu,
"Saya cuma nak kata awak patut bunuh diri."
"Awak dah berakhir."
Perkara lain yang merisaukan ada dalam buku nota itu juga.
"Saya ada pistol untuk awak."
Kami jumpa surat yang dia hantar selepas perintah perlindungan dibuat
dan pada satu halaman tertulis,
"Awak dah kalah kerana perbuatan awak."
"Hubungi polis, buat perintah perlindungan terhadap saya."
"Itu akan halang saya bercakap dengan awak?"
"Jangan harap. Awak kena bersembunyi. "
"Berhenti belajar sebab kalau awak memandu atau tumpang sesiapa,
saya akan tunggu awak di tempat letak kereta."
"Tunggu sampai awak pergi ke tempat tinggal awak."
Ini semua ancaman.
Dia hendap Sadie secara aktif dan beritahu yang dia perhatikannya.
Dengan semua mesej ini.
"Saya akan berkampung di rumah awak. Awak akan bercakap dengan saya. "
"Kenapa buat saya begini?"
"Saya akan ke kolej awak dan rumah keluarga awak kalau itu yang awak nak."
Kalau saya pun takut.
Saya rasa Sadie pun takut.
Dia takut sebab Morrison tahu di mana keluarga dia tinggal.
MAHKAMAH LITAR DAERAH CHRISTIAN
Proses pemikiran saya ialah kita kena jaga tahan dia
sebab saya fikir dia ancaman kalau dia keluar.
Dia dah tahu Sadie laporkannya dua kali kepada penguat kuasa.
Dia dah ditangkap dua kali. Jadi, dari situ,
saya rasa kita mesti pandang serius perkara ini.
PADA 16 APRIL 2014,
PERBICARAAN AWAL MORRISON KERANA PENGHENDAPAN TERUK BERMULA
PUSAT KEADILAN DAERAH CHRISTIAN
Saya sangat risau semasa perbicaraan awal,
kerana saya risaukan Sadie berada di bilik yang sama dengan dia,
kena jumpa dia dan kena tunjuk dia dan
kata, "Terry Morrison yang menghendap saya."
CAP MOHOR WILAYAH MISSOURI
Mereka mohon pengecualian bukti.
Ada beberapa kejadian di mana mereka mohon tukar hakim.
Itu hanya penangguhan demi penangguhan.
Saya tak tahu adakah dia fikir dengan menangguhkan kes,
akhirnya Sadie akan letih dan kata, "Saya dah penat."
Dia tak fikir kes ini akan ke mana, semua ini takkan berlaku.
22 JUN 2015 AKHIRNYA PADA JUN 2015,
MORRISON DIDAPATI BERSALAH ATAS DAKWAAN MENGHENDAP TERUK
DAN DIHUKUM EMPAT TAHUN PENJARA
Dia kata hubungan kami dah berakhir, dia tak cintakan saya,
dia tak nak ada kaitan dengan saya dan tak nak bercakap dengan saya.
Jadi, ya,
saya boleh anggap itu menghendap sebab saya dah cari maksud menghendap
dan…
semua tentang menghendap.
Saya rasa saya buat untuk buat dia takut atau takutkan dia.
Saya tahu itu salah,
sebab ia buat dia sangat takut.
Dia tak tahu apa saya mampu buat.
Tapi saya cuma nak penamat, penamat kisah menghendap juga.
Saya tak berniat nak cederakan Sadie pun.
Saya tak berniat nak sentuh dia. Saya cuma mahukan jawapan.
Kenapa dia buat begitu, kenapa dia cakap begitu tentang saya.
Itu saja.
Dia cakap perkara yang tak betul
sebab saya bukan pendera.
Saya tak dera wanita.
Saya takkan cederakan wanita, macam saya kata, saya lelaki
dan dia seorang wanita.
Dia wanita yang lemah, dan…
Saya tak suka dilabel sebagai penghendap.
Seperti yang saya katakan, pedofilia
paling hina antara semua yang hina. Faham tak?
Saya rasa macam menyeramkan, faham tak? Saya rasa…
orang… Saya lebih rela dianggap pembunuh daripada penghendap,
faham tak?
En. Morrison ada sejarah keganasan.
Tiada yang lebih ganas daripada membunuh.
Nama saya Scott Hill.
Pegawai polis Springfield Missouri.
Saya meronda pada 23 September 2011,
apabila kami dikerah kerana ada "tembakan".
LAPAN BELAS BULAN SEBELUM MORRISON BERTEMU SADIE,
POLIS SPRINGFIELD DIPANGGIL KE TEMPAT KEJADIAN KEMALANGAN KEGANASAN
Seorang wanita yang dikenali sebagai Pristina Tyner
ditembak di kepala.
Terry Morrison telah dikenal pasti oleh saksi
sebagai suspek yang menembak Cik Tyner
kemudian ditangkap oleh pegawai polis atas pembunuhan itu.
Bilik 212. Di sinilah En. Morrison masuk ke bilik
dan acukan pistol kepada mereka.
Saksi itu menunjukkan dia menghampiri pemegang tangan di sini
dan menembaknya ketika dia sedang turun tangga.
Ada wanita di dalam bilik yang kenal En. Morrison sebelum ini
dan dapat kenal pasti dia dalam barisan gambar
dan dia ditahan empat hari kemudian.
PADA SEPTEMBER 2011, PENDAKWA DAERAH GREENE
MENDAKWA TERRY MORRISON ATAS TUDUHAN MEMBUNUH
TETAPI KESNYA TIDAK PERNAH DIBICARAKAN
PUSAT KEADILAN DAERAH GREENE
Saksi utama enggan mengenal pastinya sebagai suspek.
Dia ketakutan.
Ada banyak khabar angin mengatakan dia mungkin sasaran sebenar,
dan bukan mangsa lain.
Jadi, saya rasa, dia jadi takut
dia dah jauh terlibat dalam hal ini
dan kawannya terbunuh di depannya.
Dia pun boleh terbunuh.
JABATAN POLIS SPRINGFIELD
KES PEMBUNUHAN MENENTANG MORRISON
DIGUGURKAN SEHINGGA HAMPIR EMPAT TAHUN
APABILA DETEKTIF DENGAR MORRISON MASUK PENJARA
Pembunuhan tak pernah hilang. Tiada sekatan batasan.
saya tahu saya akan ada peluang untuk dapat keadilan.
JABATAN POLIS SPRINGFIELD
Saya jumpa Sadie kerana tahu dia mangsa dakwaan menghendap
dan saya tahu kalau ada maklumat baru,
itulah hubungan terakhirnya.
Kalau mereka dekat, mungkin dia kongsi maklumat homisid ini dengannya.
Jadi saya nak bercakap dengan dia.
Semasa temu bual dia, dia menangis.
Ketakutan yang dia rasai sebab tahu jika Morrison keluar
dia percaya Morrison akan cari dan bunuh dia.
Ketakutan yang saya nampak dalam matanya ketika temu duga itu,
itu tak boleh dipalsukan. Itu tak dibuat-buat.
Dia ada sebut satu perkara di mana Morrison beritahu dia
yang dia bunuh perempuan itu.
Jadi, saya rasa juri dalam perbicaraan mestilah
mendengar hubungan baru seseorang yang dia akui
yang dia telah bunuh mangsa kes ini.
Apabila dapat panggilan itu, saya terkejut.
Terry masuk penjara kerana penghendapan teruk.
Saya minta Detektif Hill hubungi saya
dan dia nak tanya adakah saya tahu apa-apa tentang pembunuhan itu.
Pada suatu malam, tiba-tiba, dia beritahu saya.
Dia kata, "Ya, saya bunuh wanita itu, tapi awak tak tahu,
tapi saya akan nafikan semuanya."
Ketika itu, saya tak cakap apa-apa. Saya tak tanya apa-apa.
Saya tak nak tahu.
Lebih kurang saya tahu, lebih baik untuk saya.
SADIE HARUS BERI KETERANGAN DI PERBICARAAN KES BUNUH MORRISON TENTANG PENGAKUANNYA
Saya tak nak beri keterangan sebab
macam mana kalau beri keterangan tapi dia tak disabitkan?
Saya rasa saya perlu fikirkannya dan saya fikir, saya rugi apa?
Sebab kalau keterangan saya membantu kes ini,
ia akan memberi manfaat kepada saya dan bukannya saya…
Bunyinya teruk, tapi saya risau kalau dia keluar.
Saya sangat takut.
PADA 12 MAC 2018, MORRISON DIBICARAKAN
ATAS DAKWAAN MEMBUNUH PRISTINA TYNER
Semasa saya pergi ke perbicaraan sebenar, ia sangat mendebarkan.
MAHKAMAH HAKIM JESSICA KRUSE JABATAN LITAR III
Saya masih ingat saya naik ke kandang dan…
Dengan hanya melihat hakim, Terry dan semua orang di sana,
itu sangat…
Semua boleh nampak saya menggigil sebab saya menggigil teruk.
Saya tak nak tengok dia.
Saya kerling, tapi saya tak nak tengok, tapi…
anak saya, dia sangat kuat.
Dia pandang Terry macam nak beritahu dia,
"Awak takkan menang."
PADA 14 MAC 2018, SETELAH HANYA DUA HARI DI MAHKAMAH,
TERRY MORRISON DIDAPATI BERSALAH KERANA MEMBUNUH
Apabila mereka keluar dan mahkamah kata dia bersalah, saya hampir pengsan.
Saya sangat gembira.
Saya sangat lega. Saya menangis.
Saya ingat lagi anak perempuan itu keluar…
sebab anaknya ada anak kecil, anak kecil.
Penyokong saksi pergi jumpa dia dan peluk dia.
Dia bawa jumpa saya.
Dia kata…
"Wanita ini yang bantu masukkan pembunuh mak awak ke dalam penjara."
Luluh hati saya.
HAKIM MENJATUHKAN HUKUMAN PENJARA SEUMUR HIDUP KEPASA TERRY MORRISON
DENGAN PELUANG PAROL, DITAMBAH SERATUS TAHUN
Dia tak tahu apa kemampuan saya sehingga mereka sabitkan saya
dengan pembunuhan tahap dua.
Jadi, ya, dia takut dengan saya.
Saya tahu apa pandangan orang.
Orang rasa saya seorang yang ganas, saya tak patut dibebaskan.
Tapi sebenarnya saya seorang yang kesunyian.
Saya seorang yang suka bersendirian.
Itu yang saya rasa di sini.
Saya mungkin bahaya jika diletak dalam situasi
di mana saya perlu tunjukkan kuasa
dan saya boleh jadi orang yang anda tak mahu lihat.
Ya, saya masih ada kemungkinan parol.
Tapi pada usia 59 tahun ini, saya akan mati di penjara.
Saya takkan keluar.
Ini hukuman penjara seumur hidup. Ini hukuman mati.
Tapi saya takkan putus asa.
Seperti yang saya kata, saya akan terus berjuang sehingga semua rayuan saya habis.
Saya tak ada kerja lain di tempat ini
selain lawan, faham tak?
Saya tak selesa di sini. Tak nak ada di sini. Tak nak mati di sini.
Jadi kenapa saya tak luangkan masa di sini untuk belajar undang-undang,
buat sesuatu cuba dapatkan semula kebebasan saya?
JALAN 66
Apabila hakim jatuhkan hukuman penjara seumur hidup tambah 100 tahun…
saya rasa satu beban telah diangkat dari bahu saya.
Hukuman penjara untuk penghendapan teruk itu cuma
tiga ke tujuh tahun,
dan dia mungkin akan keluar dengan tingkah laku yang baik.
Saya rasa dia tak berjaya…
cuba musnahkan saya.
Tapi saya tak rasa
kita boleh atasi kesan hubungan seperti ini.
Ia kekal dengan kita selamanya.
Masih ada ketika di mana bukan saja saya kunci pintu,
saya akan letak kerusi di bawah pemegang pintu agar orang tak boleh masuk.
Apabila kita lalui perkara begitu, kita ada mimpi ngeri.
Benda-benda yang kita nampak dari sudut mata…
Ia menakutkan kita buat seketika dan buat kita teringat kembali.
Ini berlaku kepada semua orang sepanjang hidup.
Tak kisahlah berapa gaji kita.
Tak kira betapa baiknya kita.
Cara kita dibesarkan pun tak penting.
Saya ada satu perasaan kuat waktu kali pertama jumpa dia
yang dia bukan orang yang saya minat,
tapi saya tak peduli sampai jadi begini, tapi…
Ya, kalaulah saya dengar kata hati.
Saya percaya kalau saya ikut naluri itu,
saya takkan duduk di sini sekarang.
Tapi saya juga terfikir,
mungkin saya perlu lalui ini untuk lihat betapa kuatnya saya.
Terjemahan sari kata oleh Hazleen Hamdan